PATVIRTINTA

Kretingos lopšelio – darželio „Žilvitis“

Direktoriaus 2017 m. gegužės 4 d.

Įsakymu Nr. V1-21

**AUKLĖTOJO PADĖJĖJO PAREIGYBĖS APRAŠYMAS**

**I.BENDROJI DALIS**

1. Auklėtojo padėjėjas yra Kretingos rajono lopšelio-darželio ,,Žilvitis“ (toliau-Lopšelio-darželio) kvalifikuotas darbuotojas.

2. Pareigybės lygis - C.

3. Pareigybės paskirtis: Auklėtojo padėjėjo pareigybė reikalinga padėti grupės auklėtojui vaikų ugdymo veikloje ir savarankiškai teikti paslaugas: patalpų tvarkos ir švaros priežiūrai vykdyti, parnešti ir pateikti maisto patiekalus grupėje esantiems vaikams, rūpintis švara ir tvarka maisto dalinimo ir inventoriaus laikymo vietose.

4. Pareigybės pavaldumas - Lopšelio-darželio auklėtojo padėjėjas yra pavaldus Lopšelio-darželio direktoriui, ūkio dalies vedėjui.

**II. SPECIALŪS REIKALAVIMAI AUKLĖTOJO PADĖJĖJO PAREIGAS EINANČIAM DARBUOTOJUI**

5. Auklėtojo padėjėjo pareigas einantis darbuotojas turi atitikti šiuos specialiuosius reikalavimus:

5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

5.2. turi žinoti ir išmanyti maisto patiekalų saugaus laikymo ir vartojimo, asmens higienos, sanitarijos reikalavimus;

5.3. gebėti bendradarbiauti su auklėtoju, kitais specialistais ir vaikų tėvais (globėjais);

5.4. žinoti ir prisilaikyti pedagoginės etikos, bendravimo, dalykinio pokalbio taisyklių;

5.5. būti išklausęs Privalomąją higienos įgūdžių programą bei Privalomą Pirmosios pagalbos mokymo programą ir turėti tai patvirtinančius pažymėjimus;

5.6. būti pasitikrinus sveikatą ir turėti tai patvirtinantį dokumentą, leidžiantį dirbti vaikų ugdymo įstaigoje.

**III. AUKLĖTOJO PADĖJĖJO FUNKCIJOS**

6. Auklėtojo padėjėjas vykdo šias funkcijas:

6.1. žino ir vykdo visus reikalavimus, susijusius su vaiko sveikatos apsauga, higiena – sanitarija, darbo sauga;

6.2. įsitraukia į ugdomąją veiklą ir pagal galimybes joje dalyvauja: jei reikia paaiškina vaikui(ams) individualias ir/ar grupines užduotis, talkina jas atliekant;

6.3. kuria stimuliuojančią, funkcionalią, dinamišką, psichologiškai ir fiziškai saugią ugdymo (si) aplinką ir gerą grupės mikroklimatą, reaguoja į smurtą ir patyčias;

6.4. padeda vaikui(ams) pasiruošti pietų miegui, atlieka kitą su ugdymu(si), savitarna, savitvarka, maitinimu(si) susijusią veiklą;

6.5. rūpinasi jam paskirtų patalpų švara, tvarka, užtikrina tinkamą jų sanitarinę – higieninę būklę;

6.6. valo patalpas drėgnu būdu 2 kartus per dieną ir esant reikalui;

6.7. vėdina patalpas padarius skersvėjį, tik tada kai nėra patalpose vaikų;

6.8. valymo inventorių naudoja tik atitinkamai suženklintus ir griežtai pagal paskirtį;

6.9. kilimus valo dulkiu siurbliu ar dulkina kieme;

6.10. langus valo 2 kartus per metus ir esant reikalui, šviesiu paros metu, kai nėra patalpose vaikų, valant antrojo aukšto langus, naudoja stabilias kopėčias, esant rizikai iškristi, prisiriša apsaugos diržu, kurio galas pritvirtinamas prie stabilaus daikto, pastato konstrukcijos ar kviečia į pagalbą antrą asmenį, galinti padėti užtikrinti saugumą;

6.11. stalus valo prieš valgį, pavalgius ir esant reikalui;

6.12. savavališkai nenaudoja nežinomų valiklių ar kitų valymui skirtų chemikalų;

6.13. plovimo, valymo ir dezinfekavimo priemones laiko tik suženklintoje taroje, specialiai tam skirtoje vietoje, nepasiekiamoje vaikams;

6.14. nepalieka vaikų be suaugusiojo priežiūros;

6.15. pastebėjus vaiko negalavimą ar traumą, tuoj pat praneša auklėtojui ar vadovui;

6.16. kloja vaikų lovas, padeda vaikams plauti rankas, patiekia maistą, keičia rankšluoščius ir patalynę, esant reikalui padeda vaikams pasikeisti suteptus apatinius ar viršutinius drabužius, atlikti asmens higienos procedūras (apiplauti, apsitarnauti tualete);

6.17. esant reikalui, kartu su auklėtoju, lydi vaikus į ekskursijas ar pasivaikščiojimus už įstaigos teritorijos;

6.18. stebi vaikų aplinkos saugumą (grupėje ir kieme), pastebėjus vaikams pavojingų daiktų (stiklo šūkių, nulūžusių aštrių daiktų, netvarkingų elektros laidų, vinių ir kt.) juos pašalina ar tuoj pat praneša auklėtojui, ūkio dalies vedėjui, direktoriui;

6.19. kilus gaisrui padeda evakuoti vaikus;

6.20. karštą sriubą ar vandenį, kitus skysčius neša tik uždarame inde, su rankena, nepilno tūrio;

6.21. grupėje nepalieka be priežiūros daiktų, cheminių medžiagų, sukeliančių pavojų vaikų gyvybei ir sveikatai;

6.22. vykdo kitus darbo saugos, elektrosaugos ir priešgaisrinės saugos instrukcijų reikalavimus, laikosi asmens ir darbo higienos;

6.23. dėvi švarius, tvarkingus drabužius, patogią avalynę. Aprangoje negali būti adatų, smeigtukų, smulkių ištrūkusių detalių, kurios galėtų patekti į dalinamą vaikams maistą ar būti pavojingos vaikams;

6.24. nešant maistą, užsideda spec. rūbus, skarelę ar tam skirtą galvos apdangalą;

6.25. rankines su asmens daiktais laiko tik vaikams nepasiekiamoje vietoje;

6.26. plauna grindis , kai nėra vaikų, po plovimo grindys sausai iššluostomos ;

6.27. pagal nustatytą grafiką atlieka generalinį patalpų valymą, kai nėra toje patalpoje vaikų;

6.28. nustatyta tvarka tikrinasi sveikatą, susirgus infekcine liga, nedelsiant nutraukia darbą, praneša vadovui, kreipiasi medicininės pagalbos;

6.29. talkina einamojo remonto metu, dalyvauja bendrose bendruomenės narių talkose, Lopšelio-darželio direktoriaus pavedimu, atlieka ir kitas funkcijas.

# **IV. AUKLĖTOJO PADĖJĖJO ATSAKOMYBĖ**

7. Auklėtojo padėjėjas atsako už:

7.1. vaikų sveikatą ir gyvybę;

7.2. švarą ir tvarką patalpose, tinkamą sanitarinį – higieninį stovį;

7.3. jam patikėtą inventorių, priemones ir įrankius;

7.4. dėl jo kaltės padarytus materialinius nuostolius;

7.5. darbo drausmės pažeidimus, nelaimingus atsitikimus, kurie įvyko dėl jo kaltės.

7.6. jam patikėtą vaiko ir jo šeimos individualių asmens duomenų paslaptį;

7.7. vaiko drabužių, avalynės apsaugą.

8. Už pareigų nevykdymą ar netinkamą jų vykdymą atsako įstaigos nuostatų, Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU IR SUTINKU:

....................................

(parašas)

......................................................

(vardas, pavardė)

.........................

(data)